เครื่องประกอบพิธีกรรมทางคริสต์ศาสนา

จากวิกิพีเดีย สารานุกรมเสรี

ไปที่: ป้ายบอกทาง,
ค้นหา

นิกายโรมันคาทอลิกนั้น
มีพิธีกรรมที่สำคัญอย่างหนึ่งคือ พิธีบูชามิสซาขอบพระคุณ
ในพิธีกรรมนี้
จะประกอบด้วยสิ่งของหรือสถานที่ต่างๆที่เป็นเครื่องประกอบพิธีกรรมทางคริสต์ศาสนา
เช่น สถานที่ศักดิ์สิทธิ์ สถานที่ประกอบพระวาจา สถานที่สำหรับนักขับ แท่นบูชา
ตู้ศีล กำยาน น้ำเสก น้ำมัน รูปภาพ–รูปปั้น ฯลฯ แต่ละอย่างในพิธีกรรมนั้น
มีความเป็นมาและความหมายแตกต่างกันไป

เนื้อหา

1 สถานที่ศักดิ์สิทธิ์

2 สถานที่ประกอบพระวาจา

3 สถานที่สำหรับนักขับ

4 แท่นบูชา

5 ตู้ศีล

6 เทียนหรือแสงสว่าง

7 กำยาน

8 น้ำเสก

9 น้ำมัน

10 รูปปั้น –
รูปภาพ

11 อ้างอิง

[แก้]
สถานที่ศักดิ์สิทธิ์

สถานที่ศักดิ์สิทธิ์

ตามกฎหมายของพระศาสนจักร
กำหนดว่า สถานที่ศักดิ์สิทธิ์ คือ สถานที่ออกแบบไว้เพื่อนมัสการพระเจ้า
หรือสำหรับพิธีกรรมต่างๆ สถานที่ศักดิ์สิทธิ์เหล่านี้ต้องมีการเสกหรือทำให้ศักดิ์สิทธิ์
สถานที่ศักดิ์สิทธิ์ คือ ส่วนที่เป็นพระสงฆ์
คือตั้งแต่แท่นบูชาเป็นต้นไป
เป็นสถานที่สำหรับพระสงฆ์ที่ถูกแยกออกจากสัตบุรุษ[1]

[แก้]
สถานที่ประกอบพระวาจา

เป็นสถานที่สำหรับการอ่านบทอ่านจึงควรคำนึงว่าทุกคนสามารถเห็น
และเป็นที่สนใจของทุกคน เพราะต้องการเน้นว่า ทุกคนจะได้ลิ้มชิมรสพระธรรมของพระ
และเป็นที่สำหรับอธิบายความเชื่อ

[แก้]
สถานที่สำหรับนักขับ

ในอดีตจะแยกสถานที่สำหรับนักขับออกไปต่างหาก
แต่ปัจจุบันนี้ถือว่านักขับก็เป็นส่วนหนึ่งของสัตบุรุษ
จึงมีที่นั่งรวมกับสัตบุรุษ

[แก้]
แท่นบูชา

แท่นบูชา

ความหมายของแท่นบูชา
ก่อนอื่นหมดเป็นโต๊ะอาหาร พระสงฆ์ในฐานะผู้แทนองค์พระเยซูเจ้ากระทำสิ่งซึ่งพระคริสตเจ้าทรงกระทำในวันพฤหัสศักดิ์สิทธิ์
และทรงสั่งให้พวกท่านกระทำดังนั้นต่อๆ กันมาเพื่อเป็นที่ระลึกถึงพระองค์
พระแทนของคริสตชนในสมัยแรกเป็นโต๊ะไม้เคลื่อนที่ได้ ต่อมาเป็นแบบตั้งอยู่กับที่
และในจารีตลาตินให้เป็นแบบทำศิลาหรือหิน
ซึ่งแท่นหรือหินเป็นรูปแบบที่ชาวอิสราเอลใช้เป็นที่ถวายเครื่องบูชาแต่พระเจ้า

[แก้]
ตู้ศีล

ตู้ศีล

ภาษาละติน ใช้คำว่า TABERNACULUM[2]ในปัจจุบันของเราเปรียบเสมือนเต็นท์นัดพบของอิสราเอล
เป็นการจำลองพลับพลามาจากชาวยิวซึ่งเป็นเครื่องหมายของการประทับอยู่ของพระเป็นเจ้า
เป็นที่เก็บพระกายของพระเยซูเจ้าซึ่งคริสตชนที่รับศีลมหาสนิทหรือพระกายพระโลหิตอย่างสม่ำเสมอเชื่อว่าจะได้รับพระหรรษทานจากพระ

[แก้]
เทียนหรือแสงสว่าง

เทียนและแสงสว่าง

เป็นเครื่องหมายแห่งความปิติยินดี เตือนให้ระลึกการประทับอยู่ของพระเจ้า
เป็นเครื่องหมายแห่งคำภาวนาหรือการเป็นพยานถึงพระคริสตเจ้า
พวกคริสตชนจึงจุดไว้ที่แท่นบูชา หน้ารูปศักดิ์สิทธิ์ต่อหน้าศีลมหาสนิท
ความหมายอีกประการหนึ่งคือ พระคริสตเจ้าทรงเป็นแสงสว่าง
พระศาสนจักรได้ใช้พิธีเสกไฟหรือเทียน ปัสกาในคืนวันเสาร์ศักดิ์สิทธิ์
เพื่อหมายถึงการเริ่มต้นชีวิตใหม่จากความมืดมาสู่ความสว่างหรือชีวิตใหม่
ดังนั้นในพิธีกรรมต่างๆ ของเรา การใช้สัญลักษณ์หรือความหมายของแสงสว่าง
เป็นการช่วยให้เราเข้าใจถึงแสงสว่างของพระคริสตเจ้า
เป็นเครื่องหมายถึงการประทับอยู่ของพระคริสตเจ้าท่ามกลางเรา

[แก้]
กำยาน

พระศาสนจักรใช้กำยานในเวลาประกอบพิธีการต่างๆ
เป็นเครื่องหอมที่ถวายแด่พระเป็นเจ้า เป็นเครื่องหมายแทนคำภาวนาที่ลอยขึ้นไปสวรรค์
หรือหมายถึงเครื่องบูชาที่นำมาถวายแด่พระเป็นเจ้านอกนั้น
ยังถวายกำยานแด่พระแท่นที่เป็นเครื่องหมายแทนองค์พระคริสตเจ้าผู้ถวายบูชาเพื่อเรา

[แก้]
น้ำเสก

มีกำเนิด และการใช้ทั่วๆ ไปนับตั้งแต่โบราณกาลมาจนกระทั่งทุกวันนี้
เพื่อการชำระล้างสิ่งโสโครก หรือบาปมลทินให้สะอาดบริสุทธิ์
เช่นเดียวกันกับที่ชนต่างศาสนาได้ใช้มาก่อน น้ำเสกที่พรมในสถานที่ศักดิ์สิทธิ์
หรือโบสถ์นั้น
“ถูกทำให้ศักดิ์สิทธิ์” ด้วยคำภาวนาของพระศาสนจักร เพื่อขับไล่จิตชั่ว
และทำให้น้ำสะอาดบริสุทธิ์ น้ำเสก มีจุดประสงค์ส่วนใหญ่ใช้ประพรมในสถานที่ต่างๆ
อาทิเช่น บ้านเรือน โบสถ์ ท้องทุ่ง แม้แต่การพรมน้ำเสกให้แก่สัตบุรุษในวันอาทิตย์
ก็ดูจะเหมือนว่ามีกำเนิดมาจากการต้องกระทำให้สถานที่ศักดิ์สิทธิ์ก่อน
ตามกฎพระวินัยของนักพรต ซึ่งวิธีการยังคงมีในพิธีอภิเษกโบสถ์
และในการเสกสถานที่ต่าง ๆ

[แก้]
น้ำมัน

ในการฉลองธรรมล้ำลึกแห่งความรอด[3]ในทางพิธีกรรมนั้น
บ่อยครั้งพระศาสนจักรได้นำสิ่ง หรือการกระทำต่างๆ
ที่เป็นพื้นฐานในการดำเนินชีวิตมาใช้ เช่น รับประทาน (ปัง) ดื่ม
(เหล้าองุ่นในโต๊ะอาหาร) อาบน้ำ รวมทั้งการใช้น้ำมันด้วย
สื่อภาษาเหล่านี้สามารถแสดงออกในแง่มุมต่างๆ
ถึงการกระทำที่นำความรอดมาให้จากพระผู้เป็นเจ้า เมื่อพูดถึงน้ำมัน
มนุษย์นำมาใช้ประโยชน์หลายรูปแบบ เช่น ใช้ประกอบอาหารโดยเฉพาะในแถบเมดิเตอร์เรเนียน
ใช้ในการให้แสงสว่าง เช่น น้ำมันตะเกียง ใช้เป็นยาทาผิวหนัง
เช่น น้ำร้อนลวก ฟกช้ำ ใช้ผสมน้ำหอม
ชโลมให้สดชื่น และบำรุงผิวให้งาม
ดังนั้นจึงเป็นการแปลกที่น้ำมันกลายเป็นเครื่องหมายของความสดชื่น มีสุขภาพดี
มีสันติสุข และในการประกอบพิธีศักดิ์สิทธิ์
ได้นำน้ำมันมาใช้เพื่อหมายถึงเครื่องมือแห่งพระคุณพระจิตเจ้าในตัวผู้รับศีลล้างบาป ศีลกำลัง
ศีลเจิมคนไข้ และศีลบวช

[แก้]
รูปปั้น – รูปภาพ

คริสตชนได้ใช้รูปปั้นรูปต่างๆ แม้แต่ในสถานที่ประกอบพิธีกรรม
ทั้งนี้เพื่อเป็นสื่อช่วยกระตุ้นจิตใจให้ตอบสนองความเชื่อความศรัทธา
รูปปั้นหรือรูปภาพต่างๆ นั้นเป็นรูปพระเยซูเจ้าถูกตรึงบนไม้กางเขนบ้าง
เป็นรูปพระจิตในสัญลักษณ์ของนกพิราบบ้าง
ตลอดจนรูปพระนางมารีย์และนักบุญต่างๆ
รวมทั้งรูปกระจกสีที่ประดับตามประตูหน้าต่างของโบสถ์วิหาร
เป็นภาพเล่าประวัติทางพระวรสาร หรือ ภาพเดี่ยว ๆ
ปัจจุบันเราอยู่ในศตวรรษแห่งภาพต่างๆ ก็ได้
อันเนื่องมาจากความเจริญทางสื่อมวลชนต่างๆ โดยเฉพาะอย่างยิ่งทางโทรทัศน์
วีดีโอ
และภาพยนตร์
จึงน่าให้ความสำคัญและสนใจในเรื่องนี้ว่าเราจะสามารถนำสื่อต่างๆ
เหล่านี้มาใช้เป็นประโยชน์ นอกจากการสอนพระธรรมคำสอนแล้ว
ยังเป็นการดีที่จะใช้เพื่อเป็น “ภาษา” แห่งการประกอบพิธีกรรมของคริสตชนด้วย

[แก้]
อ้างอิง

^
"ปีพิธีกรรม (Liturgical Year) และพิธีมิสซาบูชาขอบพระคุณ
(Eucharistic Celebration)"

^
"ตู้ศีล"

^
"การเฉลิมฉลองธรรมล้ำลึกของพระคริสตเจ้า"

ดึงข้อมูลจาก "http://th.wikipedia.org/wiki/%E0%B9%80%E0%B8%84%E0%B8%A3%E0%B8%B7%E0%B9%88%E0%B8%AD%E0%B8%87%E0%B8%9B%E0%B8%A3%E0%B8%B0%E0%B8%81%E0%B8%AD%E0%B8%9A%E0%B8%9E%E0%B8%B4%E0%B8%98%E0%B8%B5%E0%B8%81%E0%B8%A3%E0%B8%A3%E0%B8%A1%E0%B8%97%E0%B8%B2%E0%B8%87%E0%B8%84%E0%B8%A3%E0%B8%B4%E0%B8%AA%E0%B8%95%E0%B9%8C%E0%B8%A8%E0%B8%B2%E0%B8%AA%E0%B8%99%E0%B8%B2".

หมวดหมู่:
พิธีกรรมในศาสนาคริสต์

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

บทความ

อภิปราย

สิ่งที่แตกต่าง

ดู

เนื้อหา

แก้ไข

ประวัติ

การกระทำ

สืบค้น

ป้ายบอกทาง

หน้าหลัก

เหตุการณ์ปัจจุบัน

ถามคำถาม

บทความคัดสรร

บทความคุณภาพ

สุ่มบทความ

มีส่วนร่วม

ศาลาประชาคม

ปรับปรุงล่าสุด

เรียนรู้การใช้งาน

ติดต่อวิกิพีเดีย

บริจาคให้วิกิพีเดีย

วิธีใช้

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือ

หน้าที่ลิงก์มา

ปรับปรุงที่เกี่ยวโยง

อัปโหลด

หน้าพิเศษ

ลิงก์ถาวร

อ้างอิงบทความนี้

หน้านี้แก้ไขล่าสุดเมื่อวันที่ 16 มกราคม 2554 เวลา
09:48 น.

อนุญาตให้เผยแพร่ภายใต้สัญญาอนุญาตครีเอทีฟคอมมอนส์
แบบแสดงที่มา-อนุญาตแบบเดียวกัน; เงื่อนไขอื่นอาจใช้ประกอบด้วย โปรดศึกษาเงื่อนไขการใช้งาน
Wikipedia®
เป็นเครื่องหมายการค้าจดทะเบียนของมูลนิธิวิกิมีเดีย

ติดต่อเรา

นโยบายความเป็นส่วนตัว

เกี่ยวกับวิกิพีเดีย

ข้อปฏิเสธความรับผิดชอบ